James Watt

James Watt () iolah surang insinyur, ahli kimia jo  urang bisnis dari Skotlandia, Britania Raya. Kaluarganyo bakarajo di bidang kapa jo pambangunan rumah. James Watt manarimo pandidikan di rumah sabalun mamulai pandidikan di sikolah. Minaik baraja utamonyo di bidang matematika.

James Watt mulai bakarajo sabagai teknisi pambuek pakakeh listrik pado umua 18 taun. Pado taun 1755, inyo mamulai magang untuak manjadi insinyur di London. James Watt mulai bakarajo sabagai ahli kimia pado taun 1769 katiko manyamparonokan masin uok buatan Thomas Newcomen. Asia panyamparonoannyo babantuak masin uok jo kondensor nan tapisah. Karano masin uok buatannyo basipaik ringkeh jo efisien, James Wat manjadi tanamo di masyarakaik Inggirih.

James Watt partamo kali manikah taun 1773 sarato mampunyoi 2 urang anak. Kudian inyo manikah baliak taun 1776 katiko bini partamonyo maningga. Panikahan kaduonyo mandapek duo urang anak tapi maningga di umua mudo.

James Watt mamulai bisnis jo mandirikan parusahoan banamo The Soho Engineering Foundry di Glasgow pado taun 1796. Parusahoan iko mamproduksi gadang-gadangan masin uok buatannyo inggo mulo abaik ka-19 M. James Watt manjua masin uoknyo manuruik satuan dayo kudo nan talok diaasiakannyo. Satuan iko ditatapkan dek inyo. Masin uok buatan James Watt alah maawali Revolusi Industri nan badampak jo dimulainyo panamuan listrik.

James Watt maningga di Birmingham pado umua 83 taun. Namonyo dijadikan sabagai namo satuan dayo yaitu Watt sabagai tando horomaik ateh panamuan masin uok. Satuan iko digunokan pado dayo masin ataupun dayo listrik.

 Rujuakan